16d1d6f59d955027cec51f9db326cab7

 Hvad er et samlelån? 
lendo.dk
2020.34

Et samlelån er en sammenlægning af forskellige eksisterende lån til ét overskueligt lån. Med et samlelån går du fra at have flere lån med separate renter, gebyrer og månedlige ydelser, til at have ét samlet lån, som du betaler til.

Ansøgningen om et samlelån er ikke meget anderledes end en normal låneansøgning.

I starten af ansøgningen angiver du de lån du ønsker at indfri, og om du ønsker at søge om ekstra penge til udbetaling. Herefter udfylder du resten af ansøgningen – ligesom hvis du skulle søge om et nyt lån.

 
0ca01a09736fb67327263f49e9eaef41

 Hvordan sparer jeg penge med et samlelån? 
lendo.dk
2020.34

Hvis du har eksisterende lån eller afbetalinger med høje renter, så kan det betale sig at samle dine lån. Du kan enten vælge at samle al eksisterende gæld, eller dele af den. Du nedsætter dine omkostninger, når du samler dine lån, da du derved også samler udgifterne ved dem, således at du kun betaler én debitorrente, én månedlig ydelse osv. Dette vil i langt de fleste tilfælde være langt billigere og mere overskueligt, end at betale til mange forskellige lån.

 
3c0fca6f76b97d9cbfaac4a5abaa8a34

 Hvad er de grundlæggende krav for et samlelån? 
lendo.dk
2020.34

De grundlæggende krav for at kunne søge om et samlelån, er de samme krav som bankerne stiller ved almindelige låneansøgninger med en ny kontant udbetaling:

* Du skal være mindst 18 år gammel
* Du skal have en årlig indkomst på mindst 60.000 kr.
* Du må ikke være registreret i RKI/Debitor Registret (DBR)
* Du skal have fast bopæl i Danmark

Kravene er fastsat af de banker og långivere vi samarbejder med, og det er dem, der vurderer, hvilke kunder der kan få lån. Det kan ofte være nemmere at få bevilget et samlelån, da bankerne og långiverne i deres kreditvurdering tager højde for, at der ikke søges om at stifte ny gæld, men derimod om refinansiering af eksisterende gæld.

De lånetilbud, du modtager, er foreløbige tilbud baseret på oplysninger indtastet i ansøgningen. Tilbuddet er først bindende, når banken har verificeret alle oplysninger.

**VIGTIGT**: Lendo kan ikke påvirke denne proces.

 
b42f01d3cb8b69c32d2f6eb1a7f64437

 Hvornår er det en god ide at samle dine lån i et samlelån? 
lendo.dk
2020.34

Her er en tjekliste du kan gennemgå, hvis du går og overvejer om det er på tide, at søge om et samlelån:

* Du har flere små lån
* Du har mistet overblikket
* Du har fået ny løn
* Du har mulighed for at ansøge sammen med en anden
* Du vil gerne have lidt mere overskud og lidt flere penge på kontoen

Hvis du stadig er i tvivl, kan du altid ringe til vores kundeservice på 70 5000 10. Så kan vi vejlede dig i dine muligheder.

 
6f9b2565a809b28529ce557e7a2049f3

 Kan jeg ansøge om samlelån sammen med en anden? 
lendo.dk
2020.34

Ja, du kan til hver en tid søge om et samlelån sammen med en anden. 

Du kan søge med en, som du allerede deler økonomi med, eller ønsker at dele økonomi med. I dette tilfælde kan I samle jeres fælles lån til ét og spare penge på alle omkostningerne ved de enkelte lån.

Du kan også søge med en medansøger, som ikke selv har lån der skal samles. Du kan derfor lave en ansøgning med en medansøger, uanset om det er dine lån, din medansøgers lån eller jeres fælles lån der skal samles.

Fordelene ved at ansøge sammen er, at det er jeres samlede privatøkonomi som bliver vurderet, hvilket forbedrer kreditvurderingen. Dette vil øge muligheden for at modtage mere fordelagtige lånetilbud.

 
a8f575edbd5f6a9a00c2aabd61e442be

 Hvor meget kan jeg søge om i samlelån? 
lendo.dk
2020.34

Gennem Lendo kan du ansøge om samlelån mellem 10.000 og 500.000 kr. 

Skulle du have behov for kontant udbetaling, kan dette nemt kombineres med samlelånet. Den ekstra udbetaling medtages som en del af samlelånet, så det stadig er ét samlet beløb, du ansøger om at låne.

 
f8d5d25d423314663f417343d33fbc01

 Hvad koster det at ansøge om et samlelån? 
lendo.dk
2020.34

Det er gratis og uforpligtende at søge om et samlelån gennem Lendo. Du binder dig først til lånet, når du underskriver en låneaftale. Underskriver du aftalen udbetales lånet, men skulle du fortryde dit lån har du 14 dages fortrydelsesret.

 
4e50d00b2492af3432ba8bb29eb88650

 Hvordan bruger jeg Lendo til at sammenligne lån? 
lendo.dk
2020.34

Indfrielsen af din eksisterende gæld varierer fra bank til bank, og metoden afhænger af hvilken bank eller långiver du vælger.

I nogle tilfælde er det bankerne der indfrier gælden for dig. Her bliver pengene altså ikke sat ind på din konto. I andre tilfælde vil du modsat få pengene ind på din konto og her er det op til dig selv at indfri dine lån.

 